# **Analiza anchetei publice la proiectul Hotărîrii Guvernului „Cu privire la modificarea și completarea Anexei nr.1 la Hotărîrea Guvernului nr.285 din 23 mai 1996”**

|  |  |  |  |
| --- | --- | --- | --- |
| **Nr** | **Autorul obiecţiei** | **Obiecţiile şi sugestiile autorităţilor administrative vizate** | **Rezumat şi concluzii** |
| **1** | **2** | **4** | **5** |
| 1. | **Cancelaria de Stat**  Nr.1429-425  15 mai 2014 | Consideră oportună revizuirea temeiului legal pentru promovarea proiectului nominalizat. Acesta ar putea fi Legea nr.721-XIII din 02.02.1996 cu privire la calitatea în construcții, or, recepția construcțiilor face parte din sistemul calității în construcții (art.9 al legii precitate). | **Se acceptă**. A fost completat. |
| La pct.1 al proiectului de hotărîre, precum și la pct.1 al anexei la proiect, după cuvîntul „modificările” se va adăuga cuvîntul „completările”. | **Se acceptă**. A fost redactat. |
| La pct.9 considerăm, că este suficientă excluderea acestuia, fără detalii.  Explicațiile privind regăsirea prevederilor respective în capitolul V (nou), pot fi aduse în nota informativă la proiect. | **Nu se acceptă**. Nu au fost aduse argumentări sustenabile. |
| La pct.17 se recomandă, ca pe tot parcursul textului Hotărîrii de Guvern vizate, să fie unificată utilizarea noțiunii „obiect-obiectiv”. De asemenea considerăm, că urmează să fie specificate organele de control, a căror concluzie va fi pusă la dispoziția comisiei de recepție, precum și să se indice cine este responsabil de acest lucru. | **Se acceptă**. A fost redactat. |
| Avînd în vedere modificările operate în pct.20 și 21, este necesară revizuirea întregii Hotărîri în sensul utilizării corecte a deciziei Comisiei de recepție (recepționează/nu recepționează)- a se vedea pct.41, pct.5 al Anexei nr.1 | **Se acceptă**. Pct.41 a fost exclus, iar din Anexa nr. 1 a fost exclus pct.5. |
| La pct.6 cuvîntul „ivite” se va înlocui cu cuvîntul „apărute”, iar la pct.48 cuvintele „prin grija” vor fi înlocuite cu cuvintele „sub responsabilitatea”. | Pct.6 nu a fost propus spre modificare. **Se acceptă pentru pct.48,** care a fost redactat. |
| 2. | **Primăria Municipiului Chișinău**  Nr.02-111/2842  14.05.2014  **Primăria Municipiului Chișinău**  Nr.02-111/2842  14.05.2014  **Primăria Municipiului Chișinău**  Nr.02-111/2842  14.05.2014 | La pct.3 (subpct. 2) noțiunea de garanție nu poate fi exclusă, deoarece un astfel de termen este prevăzut de Codul Civil al Republicii Moldova. Perioada de garanție ar fi un criteriu de stimulare și asigurare a calității în construcție. | **Se acceptă**. A fost păstrat. |
| La pct.4 nu poate fi acceptată a astfel de redacție, deoarece beneficiarul devine proprietar după înregistrarea bunului imobil la organul cadastral. În cazul cînd calitatea de beneficiar, de investitor, de executor este o singură persoană – atunci recepția o efectuează aceeași persoană în calitate de beneficiar. | **Nu se acceptă**. Considerentele: (1) proprietarii pot avea extinderi de clădiri și instalații, (2) pînă cînd investitorul nu are calitatea de proprietar el se consideră ordonator de credite. |
| La pct.8, Propune următoarele definiții :  Investitor – persoana care finanțează lucrările de construire.  Executor – persoana care deține licență în domeniul construcțiilor și construiește bunuri imobile în bază de contract.  Beneficiar – persoana care deține un bun imobil și obține autorizație de construire (poate avea calitatea de investitor), devine proprietar după înregistrarea la organul cadastral a procesului-verbal de terminare a lucrărilor și atribuirea numărului cadastral bunului imobil recepționat. | **Nu se acceptă**, din următoarele considerente: (1) definiția de investitor este redată în Legea nr. 81-XV din 18.03.2004 cu privire la investițiile în activitatea de întreprinzător (a se vedea art.3, alin.8), definiția și obligațiunile investitorilor sînt redate în Legea nr. 721-XIII din 02.02.1996 privind calitatea în construcții (a se vedea art.22) ; (2) definirea obligațiunilor și propriu zis al executantului se aduce în Legea nr. 721-XIII din 02.02.1996 privind calitatea în construcții (a se vedea art.24); (3) în textul HG nr. 285/1996, precum și în textul proiectului de modificare și completarea a Anexei nr.1 la HG nr.285/1996 nu se folosește noțiunea de „beneficiar”. |
| La pct. 14, 15 și 16, reprezentantul Serviciul de pompieri nu poate fi exclus din comisiile de recepție, deoarece el este responsabil de stabilirea respectării exigenței C – siguranța la foc, prevăzută de art. 6 al Legii nr. 721 din 02.02.1996 privind calitatea în construcții. | **Nu se acceptă**. Reprezentantul Serviciului poate fi invitat la obiect înainte de organizarea Comisiei de recepție la terminarea lucrărilor pentru a emite avizul privind corespunderea lucrărilor efectuate documentației de proiect. |
| La pct. 17 modificarea Regulamentului prevede funcționarea comisiei de recepție în componența deplină (9 membri). Considerăm că propunerea respectivă nu are o argumentare și din potrivă va crea dificultăți suplimentare la desfășurarea activității comisiei de recepție finală pentru obiectivele de complexitate redusă (modificări și replanificări minore). Reieșind din cele menționate, considerăm că pct. 17 din hotărîrea în vigoare poate fi modificat luîndu-se în calcul cele menționate. | **Nu se acceptă**. Componența minimă a Comisiei de recepție la terminarea lucrărilor e stabilită în pct.8 din proiect (cel puțin 5 persoane). |
| La pct. 21. Sintagma / recomandă amînarea recepției / urmează a fi menținută, deoarece după înlăturarea neajunsurilor specificate în aliniatele 1 – 8, bunurile nerecepționate nefiind în circuitul civil, nu pot fi monitorizate, declarate, impozitate. Urmează a fi elaborată o modalitate clară de acțiuni vis-a-vis de construcțiile neautorizate (cu excepția celor care cad sub incidența art. 179 al Codului Contravențional):   * Obiective vechi construite înainte de intrarea în vigoare a legislației actuale și care nu contravin aspectului arhitectural, sunt amplasate la distanțe normative de la rețelele inginerești existente sau nu creează alte impedimente; * Obiective construite neautorizat, dar cu termen de prescripție expirat, care nu creează impedimente; * Alte obiective neautorizate care nu pot fi demolate potrivit actelor normative în vigoare; | **Nu se acceptă**. Obiectele urmează a fi prezentate Comisiei de recepție la terminarea lucrărilor cu o calitate bună și conform documentației de proiect. Norma va disciplina participanții la procesul de construcție a obiectului de a efectua lucrări calitativ și în conformitate cu toate actele permisive și documentația de proiect.  Ceea ce ține de amînarea recepției această prevedere este condiționată în pct.26 din proiect. |
| La pct. 36.1 (nou) ca membru al comisiei de recepție este inclus suplimentar reprezentantul Inspecției de Stat în Construcții. Considerăm că propunerea respectivă nu are nici o argumentare, avînd în vedere că în conformitate cu atribuțiile Inspecției de Stat în Construcții urmărește/examinează tot procesul de construcție de la prima fază, cu semnarea tuturor fazelor și proceselor de construcție/montaj în cartea tehnică. Consideră că recepția finală ține exclusiv de competența administrațiilor publice locale. | **Nu se acceptă**. Includerea ISC în componența Comisiei de recepție finală reiese de prevederile art.31 din Legea nr. 721-XIII din 020.02.1996. Recepția finală a obiectului este dovada calității executării lucrărilor de construcție în conformitate cu documentația de proiect și nicidecum nu ține exclusiv de competența APL (a se vedea art. 18, alin.1 din Legea nr. 721/1996). |
| 3. | **Agenția Relații Funciare și Cadastru**  36/01-06/800  07.05.2014  **Agenția Relații Funciare și Cadastru**  36/01-06/800  07.05.2014  **Agenția Relații Funciare și Cadastru**  36/01-06/800  07.05.2014 | 1. Avînd în vedere că prin modificările și completările propuse, actul în vigoare suportă modificări esențiale, propunem, în conformitate cu prevederile art.60, alin. (5) ale Legii nr. 317-XV din 18.07.2003 privind actele normative ale Guvernului și ale altor autorități ale administrației publice centrale și locale, elaborarea unui nou act normativ. | **Nu se acceptă**. Amendamentele propuse în proiect nu modifică în mod substanţial și nu perimează hotărîrea Guvernului existentă, și prin urmare nu este necesară elaborarea a proiectului într- o nouă formulare. |
| 2. Deoarece pe viitor, în conformitate cu prevederile actului normativ respectiv, vor fi recepționate inclusiv și construcțiile inginerești și obiectele de infrastructură tehnico-edilitară, a căror registru este în curs de elaborare, propunem modificarea titlului regulamentului în „Regulament cu privire la recepția clădirilor, construcțiilor inginerești și obiectelor de infrastructură tehnico-edilitară”. | **Nu se acceptă**. Un nou act normativ va fi elaborat după adoptarea proiectului Codului Urbanismului și Construcțiilor. Actualmente proiectul se pregătește a fi transmis pentru examinare și adoptare la Guvern. |
| 3. Considerăm necesară suplinirea capitolului V „Prevederi speciale” al Regulamentului cu particularitățile recepției construcțiilor inginerești și obiectelor de infrastructură tehnico-edilitară. Totodată, proiectul hotărîrii Guvernului urmează a fi suplinit cu două anexe și anume „i) Proces verbal de recepție al construcțiilor inginerești; ii) Proces verbal de recepție aș obiectelor de infrastructură tehnico-edilitară”, care ar prevedea componența membrilor comisiei de recepție la astfel de bunuri, precum și descrierea obiectivului cu parametrii specifici. | **Nu se acceptă.** Scopul modificărilor propuse în proiect este modificarea esențială a organizării simplificării procedurilor de recepție la terminarea lucrărilor și recepție finală la construcții și instalații aferente pentru eliminarea barierelor administrative pentru mediul de afaceri. |
| 4. La pct.8 se impune necesitate concretizării modului de numire a președintelui comisiei de recepție în alte cazuri decît cel menționat la al doilea alineat al prezentului punct. Astfel, propunem de finisat alineatul 3 din prezentul punct cu sintagma „în alte cazuri – reprezentantul administrației publice locale”. | **Se acceptă parțial**. Textul alineatului 2 a fost redactat. |
| 5. Considerăm necesară completarea proiectului hotărîrii Guvernului cu un nou punct 131 cu următorul conținut:  „131. În cazul în care autorul proiectului construcției, în avizul său privind execuția construcției specifică, că execuția de facto a lucrărilor de construcție a fost efectuată în strictă corespundere cu documentația de proiect de execuție, verificată și avizată în modul stabilit, prezentarea avizelor menționate la pct.13 nu este necesară”. | **Se acceptă**. A fost redactat. |
| 6. Propunerile de excludere a alin. (3) pct.18 contravin prevederilor pct.12 din prezentul Regulament. | **Nu se acceptă.** Reprezentantul proiectantului este membrul al comisiei la terminarea lucrărilor și prin urmare conform pct.12 el va ”întocmi şi va prezenta în faţa comisiei de recepţie punctul său de vedere privind execuţia de facto a construcţiei”. |
| 7. Considerăm necesară suplinirea pct.21 a Regulamentului cu un alineat nou, alineatul (11) cu următorul conținut:  „11) construcția edificată, propusă spre recepția finală nu a fost conectată la rețelele inginerești tehnico-edilitare, necesare pentru funcționarea ulterioară a clădirii după destinație”. | **Nu se acceptă.** Clauza reprezintă un impediment pentru darea în exploatare a caselor de locuit individuale. |
| 8. Prevederile pct.30 nu reglementează modalitatea de conferire a numărului procesului verbal. | Pct.30 nu a fost amendat. |
| 9. Propunem completarea Regulamentului cu un nou punct 362 cu următorul conținut:  „362. În cazul în care în procesul-verbal nu sunt menționate careva remedieri, la finalizarea lucrărilor se consideră proces-verbal de recepție finală și în cazurile de recepție finală nu necesită a fi întocmit un astfel de act”. | **Nu se a acceptă** în redacția propusă.  Legea nr. 721/1996 privind calitatea în construcții prevede în art.22, alin. (1), lit.f) „asigurarea recepției lucrărilor de construcţii la terminarea lucrărilor şi (sau) la expirarea perioadei de garanţie”. |
| 10. Pct. 37 urmează a fi exclus, deoarece pct.361 reglementează că investitorul, proiectantul și executantul fac parte din comisia de recepție. | **Se acceptă**. A fost exclus. |
| 11. La pct. 38 alin. 3 propunem de exclus sintagma „în exploatare în perioada de garanție”. În acest scop propunem modificarea pct.3 din prezentul Regulament. Totodată, perioada de garanție mai mult reprezintă o relație financiar-economică între investitor și executant, ce ar trebuie să fie reflectată contractual, dar nu prin prevederile prezentului Regulament. | **Nu se acceptă**. A se vedea obiecțiile Primăriei mun. Chișinău. |
| 12. La pct.49 după primul alineat se va completa cu curmătorul alineat:  „Din momentul implementării în cadrul autorităților publice locale a Sistemului informațional automatizat „Cadastrul funcțional urban”, cartea tehnică va fi întocmită și păstrată în format electronic în Sistemul dat. Modalitatea de ținere a cărții tehnice în Sistemul informațional automatizat „Cadastrul funcțional urban” ca fi stabilită de autoritatea publică centrală în domeniul urbanismului și amenajării teritoriului”. | **Nu se acceptă.** Scopul modificărilor propuse în proiect este modificarea esențială a organizării simplificării procedurilor de recepție la terminarea lucrărilor și recepție finală la construcții și instalații aferente pentru eliminarea barierelor administrative pentru mediul de afaceri. |
| 13. La anexa nr.1 din Regulament:  - pct.71 sintagma „recomandat spre recepție” se substituie cu cuvîntul „recepționat”;  - după sintagma „regimul de înălțime” de completat cu sintagma „clasa de performanță energetică\_\_\_\_\_\_\_\_\_\_\_”;  - după prima frază de adăugat fraza „ Echiparea tehnico-edilitară:  (1) Termoficare – sursa de energie (rețea de termoficarea centrală, cazangerie, cazan cu ardere internă pe gaze naturale, cazan electric, sobă, energie solară, \_\_\_\_\_\_), punct de conectare (exterior, interior, autonom, \_\_\_\_\_\_\_), volumul încălzit în metri cubi\_\_\_\_\_, contor (există/lipsește).  (2) Electricitate – sursa (rețea exterioară de energie electrică, generator, \_\_\_\_\_); punct de conectare \_\_\_\_\_\_\_, capacitatea (\_\_\_\_\_W; \_\_\_\_\_\_V; \_\_\_\_\_\_\_\_A); contor (există/lipsește).  (3) Gazificare – diametru \_\_\_\_\_\_mm, presiunea – (joasă, medie, înaltă\_\_\_\_kPaMPa); regulator de presiune/capacitatea (există/lipsește/\_\_\_\_\_\_\_; punct de conectare\_\_\_\_\_\_\_\_\_; cantitatea\_\_\_\_\_\_\_\_m.c.; contor (există/lipsește)).  (4) Apeduct – sursa (rețea exterioară de apă potabilă, fîntînă, puț, izvor,\_\_\_\_\_\_\_) diametru \_\_\_\_mm, presiunea\_\_\_\_\_\_; punct de conectare\_\_\_\_\_\_\_\_\_, cantitatea\_\_\_\_\_\_\_\_\_\_\_m.c.; contor (există/lipsește).  (5) Canalizare – există/lipsește,; rețeea interioară (există/lipsește); rețea exterioară de canalizare (rețea exterioară de canalizare fecaloid-manageră, hazna); diametru \_\_\_\_\_mm. | **Nu se acceptă.** Scopul modificărilor propuse în proiect este modificarea esențială a organizării simplificării procedurilor de recepție la terminarea lucrărilor și recepție finală la construcții și instalații aferente pentru eliminarea barierelor administrative pentru mediul de afaceri. |
| 14. La anexa nr.2 din Regulament, în pct.61 sintagma „recomandat spre recepție” se substituie cu cuvîntul „recepționat”;  - după sintagma „regimul de înălțime” de completat cu sintagma „clasa de performanță energetică\_\_\_\_\_\_\_\_\_\_\_”;  - după prima frază de adăugat fraza „ Echiparea tehnico-edilitară:  (1) Termoficare – sursa de energie (rețea de termoficarea centrală, cazangerie, cazan cu ardere internă pe gaze naturale, cazan electric, sobă, energie solară, \_\_\_\_\_\_), punct de conectare (exterior, interior, autonom, \_\_\_\_\_\_\_), volumul încălzit în metri cubi\_\_\_\_\_, contor (există/lipsește).  (2) Electricitate – sursa (rețea exterioară de energie electrică, generator, \_\_\_\_\_); punct de conectare \_\_\_\_\_\_\_, capacitatea (\_\_\_\_\_W; \_\_\_\_\_\_V; \_\_\_\_\_\_\_\_A); contor (există/lipsește).  (3) Gazificare – diametru \_\_\_\_\_\_mm, presiunea – (joasă, medie, înaltă\_\_\_\_kPaMPa); regulator de presiune/capacitatea (există/lipsește/\_\_\_\_\_\_\_; punct de conectare\_\_\_\_\_\_\_\_\_; cantitatea\_\_\_\_\_\_\_\_m.c.; contor (există/lipsește)).  (4) Apeduct – sursa (rețea exterioară de apă potabilă, fîntînă, puț, izvor,\_\_\_\_\_\_\_) diametru \_\_\_\_mm, presiunea\_\_\_\_\_\_; punct de conectare\_\_\_\_\_\_\_\_\_, cantitatea\_\_\_\_\_\_\_\_\_\_\_m.c.; contor (există/lipsește).  (5) Canalizare – există/lipsește; rețea interioară (există/lipsește); rețea exterioară de canalizare (rețea exterioară de canalizare fecaloid-manageră, hazna); diametru \_\_\_\_\_mm. | **Nu se acceptă.** Scopul modificărilor propuse în proiect este modificarea esențială a organizării simplificării procedurilor de recepție la terminarea lucrărilor și recepție finală la construcții și instalații aferente pentru eliminarea barierelor administrative pentru mediul de afaceri. |
|  | **Agenția Relații Funciare și Cadastru**  36/01-06/800  07.05.2014 | 15. La anexa nr.6 din Regulament:  - la compartimentul „Norme privind cuprinsul și modul de întocmire, completare și păstrare a cărții tehnice a construcției”, în pct.7 lit.b) după sintagma „climatologice și ecologice” de completat cu sintagma „plan topografic ingineresc”;  - în pct. 8 lit.c), în final de completat cu sintagma „în modul stabilit de Agenția Relații Funciare și Cadastru”;  -la pct. 8 lit.i), sintagma „schemelor de execuție” se substituie cu sintagma „planurilor topografice de control”.  Se menționează că obiecțiile sus enumerate sunt preconizate în scopul armonizării prezentului Regulament cu prevederile Legii nr.788-XV din 27.12.2001 cu privire la geodezie, cartografie și geoinformatică. | **Se acceptă**. A fost completat. |
| 16. Referitor la completările care se propun a fi efectuate în anexa nr.6, expuse la finele proiectului ți anume cele care privesc suplinirea cu careva prevederi a lit.g) din compartimentul „2. Cuprinsul cărții tehnice a construcției”, menționăm că în proiect nu este specificat în care anume punct din compartimentul dat se efectuează modificările respective. Prin urmare, recomandăm a se concretiza punctul la care se referă completările propuse. | **Se acceptă**. A fost specificat pct.7. |
| 4. | **Ministerul Economiei**  04/1-3073  23.05.2014  **Ministerul Economiei**  04/1-3073  23.05.2014 | Consideră inoportun revizuirea prevederilor Hotărîrii Guvernului nr.285/1996 în partea ce ține de domeniul de recepție a construcțiilor și instalațiilor, deoarece aceasta contravine prevederilor art.14. alin.(1) al Legii nr.235 – XV din 20.07.2006 cu privire la principiile de bază de reglementare a activității de întreprinzător, care stipulează că: *”Normele materiale și procedurale de inițiere, desfășurare și lichidare a afacerii, precum și de control asupra afacerii se stabilesc prin legi”*. În acest sens, consideră imperativă elaborarea legii speciale privind recepția construcțiilor care, concomitent cu prevederile Legii nr. 163 din 09.07.2010 privind autorizarea executării lucrărilor de construcție, ar constitui temeiul legal pentru modificarea legislației subordonate.  Modificările și completările examinate nu corespund conceptual prevederilor propuse în proiectul legii privind completarea și modificarea unor acte legislative (înregistrat în Parlament cu nr.21 din 24.01.2014). Prin proiectul dat se stabilește un concept de principiu nou referitor la recepția construcțiilor și instalațiilor aferente, finanțate din surse private. În acest sens, se propune simplificarea reglementărilor administrative. Contractul civil va sta la bază relațiilor dintre subiecții implicați în activități legate de construcții. | Ministerul a elaborat și pregătește pentru examinare de către Guvern a proiectului Codului Urbanismului și Construcțiilor, care conține un capitol special privitor la recepția construcțiilor.  **Nu se acceptă**. Proiectul de lege menționat de autori încă nu este adoptat de Parlament. |
| La pct.3 și Anexa nr.5, propunem corelarea normelor propuse, deoarece se semnalează discordanțe în partea ce ține de recepția finală. | **Se acceptă**. Redacția pct. 3 a fost păstrată în versiunea existentă, conform obiecțiilor Primăriei mun. Chișinău. |
| La pct.8 și pct.361, consideră inoportună menținerea implicării la recepția majorității construcțiilor a Inspecției de Stat în Construcții fără o diferențiere a construcțiilor după tip, mărime și riscurile afiliate. | **Nu se acceptă,** din considerentulcă Legea nr. 721/1996 nu prevede asemenea specificări (a se vedea art.21(1), 31 (1)). Specificarea de neparticipare la controlul calității este stipulată în art.31 (4) din legea menționată. |
| La pct.13, evocăm ca fiind inacceptabilă menținerea obligatorii investitorului de a obține avize la finalizarea lucrărilor în construcții. | **Se acceptă parțial**. Avizele urmează a fi păstrate, eliminînd doar prezența serviciilor menționate la lucrările Comisiei de recepție la terminarea lucrărilor și recepția finală. Dar conform propunerilor Agenției Relații Funciare și Cadastru a fost inclus încă un alineat, care prevede că „*În cazul în care autorul proiectului construcției, în avizul său privind execuția construcției specifică, că execuția de facto a lucrărilor de construcție a fost efectuată în strictă corespundere cu documentația de proiect de execuție, verificată și avizată în modul stabilit, prezentarea avizelor menționate la pct.13 nu este necesară*”. |
| La pct. 17, consideră neîntemeiată obligația prezentării *”concluziilor organelor de control”*, deoarece în așa mod se impun motive suplimentare pentru organele de control întru a efectua controale, ceia ce este contradictoriu concepției Strategiei naționale de dezvoltare „Moldova 2020” (aprobată prin Legea nr.166 din 11.07.2012), care prevede reducerea impactului controalelor de stat asupra mediului de afaceri. | **Se acceptă**. A fost redactat în concordanță cu prevederile din pct. 13. |
| La pct.361, semnalează discordanță referitor la componența Comisiei de recepție finală propusă și componența Comisiei date prevăzută la pct.37. | **Se acceptă**. Pct.37 a fost exclus din text. |
| 5. | **Ministerul Finanțelor**  11/1-2-09/805  07.05.2014 | Lipsa de obiecții. |  |
| 6. | **Federația Patronală a Constructorilor, Drumarilor și a Producătorilor Materiale de Construcție „Condrumat”**  Nr.26/01  06.05.2014 | Lipsa de obiecții. |  |
| 7. | **Consiliul Raional Ungheni**  163-02/1-17  06.05.2014 | Lipsa de obiecții. |  |
| 8. | **Găgăuziya(Gagauz Yeri)**  01-6/17-108  05.05.2014 | Lipsa de obiecții. |  |
| 9. | **Primăria Municipiul Bălți**  P.03-12/1292  29.04.2014 | Lipsa de obiecții. |  |